رپورټ: پاکستاني طالبانو پخواني صدر پرویز مشرف ته بیا د وژنې دهړکه کړې
د مشرف خلاف تازه دهړکه کې طالبانو په خپله ویب پانړه وېلي چې هغه ته به د هغه په ناوړه کارونو زر سزا ورکولې شي. طالبانو خپل بیان کې په مشرف بلوچستان ، وزیرستان او د اسلام آباد کې د هغوي په وینا بې ګناه کسانو د وژلوالزام لګولی دی
واشنګټن ډي سي — پاکستاني طالبانو په انټر نیټ خپل یو تازه بیان کې د پاکستان پخواني مشر او پوځي مشر پرویز مشرف د وژلو دهړکه بیا کړې. او په هغه ېي د ناوړه کارونو الزام لګولی دی. پرویز مشرف د مۍ په ۱۱مه نیټه د پاکستان په انتخاباتو کې د برخه اخستو لپاره د مارچ په میاشت کې د خپلی خوښی جلا وطنۍ وروستو هیواد ته ستون شوی وو. ښاغلی مشرف د آېين د ماتولو او د پخوانۍ وزیر اعظمې بینظیر بهټو د وژنې په سر د عدالتي مقدمو سره مخ دی او د یو عدالتي حکم د لاندی اسلام آباد سره نزدی په خپل کور کې نظر بند دی. پخواني صدر مشرف ته په ووټونو کې د برخه اخستو اجازه هم نه وه ورکړی شوې. د ښاغلي مشرف په وخت کې پاکستاني ځواکونو د طالبانو خلاف سخت عملیات پیل کړی وؤ. او ګنړ شمیر وسله وال نیولی شوي هم وو. د مشرف په واکمنۍ کې په هغه راولپنډۍ ښار کې دوه ځانمرګي بریدونه هم شوي وو. د مشرف خلاف تازه دهړکه کې طالبانو په خپله ویب پانړه وېلي چې هغه ته به د هغه په ناوړه کارونو زر سزا ورکولې شي. طالبانو خپل بیان کې په مشرف بلوچستان ، وزیرستان او د اسلام آباد کې د هغوي په وینا بې ګناه کسانو د وژلوالزام لګولی دی.